recursal/SuperWikiNEXT-32B huggingface dataset:
O **Instituto Juan de Mariana** (**IJM**) é un *think tank* de orientación liberal con sede en Madrid, España que foi fundado no ano 2005. Os seus obxectivos son, de acordo cos seus estatutos, "dar a coñecer ao gran público español, europeo e latinoamericano, os beneficios que para os intereses xerais proporcionan a propiedade privada, a libre iniciativa empresarial e a limitación do ámbito de actuación dos poderes públicos".

Traxectoria
-----------

O instituto tomou o seu nome do representante tardío da Escola de Salamanca, Juan de Mariana. A organización patrocina o Mestrado de Economía da Escola austríaca na Facultade de Ciencias Xurídicas e Sociais da Universidade Rei Xoán Carlos de Madrid.

Entre os seus membros fundadores atópase o seu actual presidente, Gabriel Calzada, reitor da Universidade das Hespérides e ex-reitor da Universidade Francisco Marroquín, Juan Ramón Rallo, Raquel Merino, Daniel Rodríguez Herrera, José Carlos Rodríguez ou Gonzalo Melián.

O Instituto Juan de Mariana afirma non aceptar subvencións nin calquera outro tipo de subsidios públicos a fin de manter a súa independencia do poder político. Finánciase por medio de doazóns privadas, ben sexa dos seus socios, membros ou de benefactores coma empresas ou outros *think tanks*.

Actividades
-----------

O instituto organiza con regularidade conferencias, seminarios e cursos durante o ano lectivo. Unha das súas actividades estrela é a semana da liberdade, que comprende o Congreso de Economía Austriaca, a feira do libro liberal Liberacción e a Cea da Liberdade.

Tamén organiza a universidade de verano, que se ten celebrado en Aranjuez, Lanzarote e en San Lorenzo de El Escorial.

Dende o ano 2007 entregase o Premio Juan de Mariana a personalidades destacadas na defensa e promoción de valores relacionados co pensamento liberal e a liberdade individual. En 2024, o gañador do premio foi o Presidente da República Arxentina Javier Milei.

Premios
-------

No 2008, o Instituto recibiu o premio Templeton Freedom Award. 

En 2009 foi galardoado co Fisher Venture Grant outorgado polo Instituto Hayek".

Notas
-----

1. 1 2  "Instituto Juan de Mariana: Misión y objetivos". *web.archive.org*. 2010-01-17. Arquivado dende o orixinal o 17 de xaneiro de 2010. Consultado o 2024-04-04.
2. ↑  juandemariana (2024-02-17). "Javier Gerardo Milei, Premio Instituto Juan de Mariana 2024". *Instituto Juan de Mariana* (en castelán). Consultado o 2024-04-04.
3. ↑  "Recipients of 2009 Fisher Venture Grants". *web.archive.org*. 2009-12-25. Archived from the original on 25 de decembro de 2009. Consultado o 2024-04-04.
***Io non ho paura*** é unha novela de 2001 escrita por Niccolò Ammaniti. É a terceira novela publicado por Ammaniti. En 2003, o director Gabriele Salvatores adaptou a novela a un filme homónimo.

Sinopse
-------

A novela é sobre un mozo nunha pequena vila do sur de Italia en 1978, quen descobre que o seu pai e o resto da xente da vila secuestraron un mozo dunha familia rica do norte. A historia retrata a perda de inocencia do protagonista e a súa transición a actuar segundo o seu propio criterio, o cal lévao a ir contra o seu propio pai e o ambiente no cal medrou.

Publicación
-----------

Escrita en lingua italiana, a versión orixinal publicouse en 2001 a través da editorial Einaudi, unha compañía de Turín.

Notas
-----

1. ↑  O'Grady, Desmond (10 de maio de 2003). "How to succeed without really failing". *The Sydney Morning Herald*. Consultado o 10 de xaneiro de 2017.
2. ↑  Grasso, Thomas (febreiro de 2003). "Book Review - I'm Not Scared". *BookPage*. Arquivado dende o orixinal o 23 de xullo de 2020. Consultado o 22 de xullo de 2020.
3. ↑  "Niccolo Ammaniti". *Gale*. 2013 – vía Gale Literature Resource Center.

|  |  |
| --- | --- |
| Control de autoridades | 
* Wd: Q924771
* OCLC: 50525981

 |
**Jaime Nava de Olano**, nado o 1 de maio de 1983 en Madrid, é un xogador de rugby retirado, foi o capitán do selección española coa que ten disputado 79 encontros. As súas posicións no campo son as de centro e número oito.

Traxectoria
-----------

Formado nas categorías inferiores do M.A.R.U. na súa tempada de debut no primeiro equipo (2001/02) o club gañou o seu único título de liga, e Jaime debutou coa selección absoluta. Trala seguinte tempada o M.A.R.U. desapareceu por razóns económicas e foi refundado como Club Alcobendas Rugby. Jaime seguiu en Alcobendas até o 2008, ano no cal fixo probas en Inglaterra para pasarse ó rugby profesional. Finalmente fichou polo C.R. El Salvador de Valladolid no que tan só botou unha tempada (2008/09). Ó ano seguinte marchou a Inglaterra para xogar un ano (2009/10) no Plymouth Albion R.F.C. pero unha lesión fixo que rematase a tempada novamente en Alcobendas. A seguinte tempada foi a segunda no C.R. El Salvador, xusto antes de comezar a súa carreira deportiva por terras francesas. Na tempada 2011/12 xogou no C.A. Saint Etienne, as dúas seguintes no U.S. Bressanne, outra no C.A. Périgueux, e de 2015 a 2017 defendeu as cores do Stade Dijonnais. Despois en 2017 fichou polo C. Alcobendas R. ata 2019 onde se retirou do rugby profesional. De 2019 a 2022 xogou no C.R. Alcalá, ata que fichou de novo polo C. Alcobendas R. onde se retirou definitivamente. En 2015 comezou a ser o capitán da selección española. Con 79 encontros internacionais, é o segundo xogador que máis veces defendeu as cores da selección absoluta.

Véxase tamén
------------

### Ligazóns externas

* Jaime Nava en ItsRugby *(en francés)*
* Jaime Nava no Stade Dijonnais *(en francés)*
* Ser capitán genera mucha responsabilidad *(en castelán)*
**Billy Howerdel**, nado o 18 de maio de 1970 en Nova Jersey, é o fundador, guitarrista, compositor e produtor das bandas A Perfect Circle e Ashes Divide.

Traxectoria
-----------

Antes de formar A Perfect Circle, Howerdel traballara como técnico de guitarras para Faith No More, Fishbone, David Bowie, The Smashing Pumpkins, Nine Inch Nails e Guns N' Roses entre outras bandas.

Howerdel traballou coma "roadie" e técnico de Pro Tools para Tool durante a gravación e xira de *Ænima*, traballando con Maynard James Keenan, ao cal coñecera en 1992. Durante este tempo, Howerdel tocoulle a Keenan algunhas das súas cancións e Keenan ofreceuse a cantalas se Howerdel decidía formar unha banda. A pesar de que el prefería unha voz feminina, Howerdel aceptou o ofrecimento de Keenan. En 1999 Howerdel fundou A Perfect Circle e invitou a Keenan a unirse como cantante.

Howerdel ocasionalmente tocou en directo coa banda Abandoned Pools. No 2005 compuxo e gravou música para o videoxogo *Jak X: Combat Racing*, coas colaboracións de Danny Lohner e Josh Freese, Joey Castillo e Troy Van Leeuwen de Queens of the Stone Age, Atom Willard de The Offspring, a ex-baixista de A Perfect Circle Paz Lenchantin, e Wes Borland de Limp Bizkit.

No ano 2005, durante un parón de A Perfect Circle, Howerdel creou a banda Ashes Divide. Howerdel encargouse de todos os instrumentos nas sesións de gravación, agás da batería, da que se encargou Josh Freese. No ano 2008 a banda editou o seu álbum de estrea, *Keep Telling Myself It's Alright*.

Véxase tamén
------------

### Ligazóns externas

* Páxina oficial de Billy Howerdel *(en inglés)*

| * v
* c
* e
A Perfect Circle |
| --- |
| 
* **Maynard James Keenan**
* **Billy Howerdel**
* **James Iha**
* **Matt McJunkins**
* **Jeff Friedl**

* Jeordie White
* Danny Lohner
* Paz Lenchantin
* Troy Van Leeuwen
* Tim Alexander
* Josh Freese

 |
| Álbums de estudio | 
* *Mer de Noms*
* *Thirteenth Step*
* *eMOTIVe*
* *Eat the Elephant*

 |
| EPs | 
* *Deep Cuts*

 |
| Box sets | 
* *aMOTION*

 |
| Sinxelos | 
* "Judith"
* "3 Libras"
* "The Hollow"
* "Weak and Powerless"
* "The Outsider"
* "Blue"
* "Counting Bodies Like Sheep to the Rhythm of the War Drums"
* "Imagine"
* "Passive"

 |
| Artigos relacionados | 
* Ashes Divide
* Puscifer
* Tapeworm
* Tool
* Nine Inch Nails

 |

|  |  |
| --- | --- |
| Control de autoridades | 
* Wd: Q2350322
* WorldCat
* VIAF: 85878871
* Discogs: 299864
* Europeana: ID
* GND: 135521203
* IMDb: nm0398111
* ISNI: 000000007882000X
* MusicBrainz: ID
* NKC: xx0087101
* NNDB: 000033759
* TMDb: 105673

 |
|  |  |
| --- | --- |
|  | Este artigo amosa escritos armenios. Sen o soporte axeitado, o texto pode mostrar símbolos sen sentido, coma caixas, marcas e outros. |

**Shavarsh "Shavo" Odadjian** (en armenio: *Շավարշ Օդաջյան*), coñecido como **Shavo Odadjian**, nado en Iereván (Armenia) o 22 de abril de 1974, é un baixista estadounidense, que toca na banda de metal alternativo System of a Down.

Traxectoria
-----------

Odadjian mudouse xa de novo aos Ánxeles (California), onde foi criado en gran parte pola súa avoa. Logo da morte desta, perdeu a fe e deixou de rezar todas as noites como facía antes. Estudou no Alex Pilibos & High School dos Ánxeles, unha escola Armenia na que tamén estudaron os seus futuros compañeiros Serj Tankian e Daron Malakian, aínda que en diferentes graos pola diferenza de idades.

Medrou facendo skateboarding e baixo a influencia de bandas de punk rock e heavy metal como The Punk Angle, Dead Kennedys, KISS, e Black Sabbath, entre outras; creando unha grande influencia no seu desenvolvemento musical do futuro.

Á parte de traballar nun banco, tamén comezou a manexar a banda Soil, na que estaban Malakian e Tankian en 1993, logo de coñecelos nun estudo de gravación, onde o estaba gravando coa súa banda de entón. En 1995, Shavo convértese no baixista permanente da banda, á que chamaron System of a down.

Ademais, Odadjian é un DJ popular na área dos Ánxeles baixo o pseudónimo de DJ Tactic. Declarándose a si mesmo como "unha persoa moi visual", tamén dirixiu vídeos musicais para System of a down ("Aerials", "Toxicity" e "Question!"), e Taproot, creando atmosferas surreales e usando inovadores métodos de filmación.

Shavo fixo unha pequena aparición no filme do 2001, *Zoolander*, como un dos amigos de Hansel. O seu actor favorito é Christopher Walken e tamén declara estar fascinado co ocultismo, principalmente en forma de películas.

Shavo era orixinalmente un guitarrista, e admite ser mellor na guitarra que no baixo. De feito, foi o guitarrista de *Soil* por un pequeno período. Usualmente toca o baixo cunha puga, pero pode vérselle de cando en vez empregando os seus dedos.

| * v
* c
* e
System of a Down |
| --- |
| 
* **Serj Tankian**
* **Daron Malakian**
* **Shavo Odadjian**
* **John Dolmayan**

* Andy Khachaturian

 |
| Álbums de estudio | 
* *System of a Down*
* *Toxicity*
* *Steal This Album!*
* *Mezmerize*
* *Hypnotize*

 |
| Sinxelos | 
* "Sugar"
* "Spiders"
* "Chop Suey!"
* "Toxicity"
* "Aerials"
* "Innervision"
* "B.Y.O.B."
* "Question!"
* "Hypnotize"
* "Lonely Day"
* "Kill Rock 'N Roll"

 |
| Outras cancións | 
* "Boom!"
* "Chic 'n' Stu"
* "I-E-A-I-A-I-O"
* "P.L.U.C.K."
* "Prison Song"
* "War?"
* "Metro"
* "Radio/Video"

 |

|  |  |
| --- | --- |
| Control de autoridades | 
* Wd: Q379400
* WorldCat
* VIAF: 263787349
* AllMusic: mn0000015560
* BNF: 14054535r
* Discogs: 525811
* Europeana: ID
* IMDb: nm1052997
* ISNI: 0000000386790746
* MusicBrainz: ID
* NKC: xx0199246
* NNDB: 000162845
* Songkick: 2353518
* TMDb: 213557

 |
**Daniel "Danny" Edwin Carey**, nado o 10 de maio de 1961 en Lawrence (Kansas), é un batería estadounidense, actualmente na banda Tool. Tamén contribuíu en álbum de artistas coma ZAUM, Green Jellÿ, Pigface, Skinny Puppy, Adrian Belew de King Crimson, Carole King, Collide, The Wild Blue Yonder, Lusk e The Melvins.

Traxectoria
-----------

O primeiro encontro de Danny coa batería foi cando tiña dez anos, cando se uniu á banda da escola e comezou a ir a clases privadas de caixa. Dous anos despois Danny comezou a practicar cunha batería e comezou a traballar cun profesor particular. Na escola de secundaria uniuse á banda de jazz e comezou a estudar cun novo profesor, desta vez especializado en jazz. A medida que avanzaban os seus estudos primeiro de secundaria e posteriormente na University of Missouri - Kansas City, foi ampliando os seus estudos de percusión con teoría dos principios da xeometría, ciencia e metafísica. Danny tamén tocou jazz mentres ía ao instituto e experimentou nesa escena en Kansas City.

Danny deixou Kansas e marchou cara aos Ánxeles, onde traballou como batería de estudio con bandas como a de Carole King e tocou en directo con Pigmy Love Circus. Tamén tocou en Green Jellÿ coma Danny Longlegs e gravou o álbum *Cereal Killer*. Finalmente entraría a formar parte de Tool despois de coñecer ao vocalista Maynard James Keenan e ao guitarrista Adam Jones. Ademais de Tool, Carey participou tamén doutros proxectos coma Pigmy Love Circus, VOLTO! e ZAUM.

### Relixión e ocultismo

A pesar de que Carey non se alineou con ningunha escola filosófica ou relixión en particular, amosou un profundo interese na comprensión das artes máxicas, xunto con varias ciencias ocultas. Símbolos enoquianos, deseños xeométricos e instrumentos percusivos especialmente simbólicos poden atoparse na súa baterías. Tamén é colecionista de primeiras edicións de libros do ocultista Aleister Crowley, así como de libros dun dos discípulos deste, Kenneth Grant.

| * v
* c
* e
Tool |
| --- |
| 
* **Maynard James Keenan**
* **Adam Jones**
* **Justin Chancellor**
* **Danny Carey**

* Paul D'Amour

 |
| Álbums de estudio | 
* *Undertow* (1993)
* *Ænima* (1996)
* *Lateralus* (2001)
* *10,000 Days* (2006)
* *Fear Inoculum* (2019)

 |
| EPs | 
* *72826*
* *Opiate*

 |
| Box sets | 
* *Salival*

 |
| Sinxelos | 
* "Hush"
* "Prison Sex"
* "Sober"
* "Stinkfist"
* "H."
* "Ænema"
* "Forty Six & 2"
* "Schism"
* "Parabola"
* "Lateralus"
* "Vicarious"
* "The Pot"
* "Jambi"
* "Fear Inoculum"
* "Pneuma"

 |
| Bandas relacionadas | 
* Puscifer
* A Perfect Circle
* VOLTO!
* Tapeworm
* Green Jellÿ
* Pigmy Love Circus
* Peach
* ZAUM

 |

|  |  |
| --- | --- |
| Control de autoridades | 
* Wd: Q447698
* WorldCat
* VIAF: 286648292
* BIBSYS: 6080782
* BNF: 14417328h
* Discogs: 206290
* Europeana: ID
* FAST: 1510288
* GND: 1255778377
* IMDb: nm0136927
* ISNI: 0000000076920613
* LCCN: n92806638
* MusicBrainz: ID
* NNDB: 000109889
* openMLOL: 364573
* SUDOC: 06141655X
* TMDb: 1277229

 |
**Gordon Moakes**, nado en Newport Pagnell o 22 de xuño de 1976, é un multi-intrumentista inglés, coñecido por ser o baixista da banda de indie rock inglesa Bloc Party. De metade a finais dos anos 90, Gordon creou e editou o fanzine *Conform or Die*.

Traxectoria
-----------

Moakes converteuse en membro de Bloc Party despois de contestar a un anuncio que lera na revista *NME*, posto alí por Kele Okereke e Russell Lissack na procura dun baixista para a súa banda. A pesar de non ser baixista, Lissack díxolle no seu primeiro ensaio que Moakes fora o único músico que fixera as audicións que fora capaz de tocar a liña de baixo para o tema que Okereke e Lissack elixiran para as probas. Moakes, Lissack e Okereke formaron a primeira encarnación de Bloc Party en 2002, co nome The Angel Range, e fixeron algunhas actuacións en Londres. Moakes tamén puxo en marcha e encargouse da páxina web da banda neses tempos.

Parte das primeiras letras da banda foron co-creadas por Moakes e Okereke, notándose a súa participación nas de temática máis política.

Moakes tocou máis instrumemtos no segundo álbum da banda, *A Weekend in the City*, interpretando a batería en "Sunday" e o glockenspiel en "Waiting For the 7.18" e "SRXT".

Durante xullo e agosto do 2008, Moakes non saíu de xira con Bloc Party debido a que a súa muller estaba a piques de dar a luz, polo que a banda se buscou un substituto para ese tempo.

Moakes traballou tamén coa banda yourcodenameis:milo, na canción "Wait a Minute" do seu álbum *Print Is Dead Vol 1*. "Wait a Minute" sería editada como sinxelo de 7" nunha edición limitada o 4 de outubro do 2006. Moakes deseñou a portada do mesmo.

No mes de decembro do 2009, Moakes, Paul Mullen (vocalista e guitarrista de The Automatic) e William Bowerman (batería de La Roux) traballaron xuntos no estudio nun novo proxecto paralelo, cando Bloc Party estaba en hiato e The Automatic e La Roux inactivos polas datas de Nadal. En xaneiro do 2010 o grupo revelou o seu nome, Young Legionnaire, e realizou o seu primeiro concerto a finais de mes en Londres.

| * v
* c
* e
Bloc Party |
| --- |
| 
* **Russell Lissack**
* **Gordon Moakes**
* **Kele Okereke**
* **Matt Tong**

 |
| Álbums de estudio | 
* *Silent Alarm*
* *A Weekend in the City*
* *Intimacy*
* *Four*
* *Hymns*

 |
| EPs | 
* *Bloc Party*
* *Little Thoughts EP*

 |
| Sinxelos | 
* "She's Hearing Voices"
* "Banquet/Staying Fat"
* "Little Thoughts/Tulips"
* "Helicopter"
* "Tulips"
* "So Here We Are/Positive Tension"
* "Banquet"
* "Pioneers"
* "Two More Years"
* "The Prayer"
* "I Still Remember"
* "Hunting for Witches"
* "Flux"
* "Mercury"
* "Talons"
* "One Month Off"
* "Signs"
* "One More Chance"

 |

|  |  |
| --- | --- |
| Control de autoridades | 
* Wd: Q2744075
* Discogs: 398361
* Europeana: ID
* IMDb: nm1893917
* MusicBrainz: ID

 |
**Miguel Corgos López-Prado**, nado na Coruña en 1971, é un alto funcionario e político galego, conselleiro de Facenda e Administración Pública dende outubro de 2021.

Traxectoria
-----------

Licenciado en Ciencias Ecónomicas e Empresariais pola Universidade da Coruña e máster en Administración Financeira e Tributaria así como posgrao en Auditoría de Contas pola mesma universidade, ingresou na función pública galega en 2000 dentro da Intervención Xeral. Conta co diploma de directivo da Escola Galega de Administración Pública. Como funcionario de carreira durante o goberno bipartito presidido por Emilio Pérez Touriño (2005-2009) asumiu a Subdirección xeral de Control Financeiro Permanente da Consellería de Facenda (2005-2007) e logo a Subdirección xeral de Control Orzamentario (2007-2009). 

Coa chegada de Alberto Núñez Feijóo á presidencia da Xunta, Corgos foi Director Xeral de Orzamentos (2009-2012) e, entre 2012 e 2021, Director Xeral de Planificación e Orzamentos. O 16 de outubro de 2021 foi designado conselleiro de Facenda e Administración Pública para cubrir a vacante deixada polo pasamento do anterior titular, Valeriano Martínez.

Tomou posesión do cargo o 18 de outubro de 2021 no Pazo de Raxoi, participando logo nun Consello da Xunta extraordinario que aprobou o proxecto de orzamentos para o 2022.

Nas eleccións ao Parlamento galego de 2024, saíu elixido deputado pola Coruña. Continuou como Conselleiro de Facenda e Administración Pública no novo gabinete de Alfonso Rueda.

|  |  |  |
| --- | --- | --- |
| Predecesor:**Valeriano Martínez** |  **Conselleiro de Facenda** 2021 | Sucesor:**no cargo** |

Notas
-----

1. ↑  "Miguel Corgos López-Prado - Portal Transparencia". *transparencia.xunta.gal*. Consultado o 2021-10-16.
2. ↑  "Miguel Corgos toma o relevo como conselleiro de Facenda tras a morte de Valeriano Martínez". *Galicia Confidencial*. Consultado o 2021-10-16.
3. ↑  "Miguel Corgos López-Prado". *www.elcorreogallego.es* (en castelán). Consultado o 2021-10-16.
4. ↑  "Feijóo nomea a Miguel Corgos novo conselleiro de Facenda e Administración Pública". *www.crtvg.es*. Consultado o 2021-10-16.
5. ↑  Galicia, Xunta de (2021-10-17). "A Xunta aprobará mañá o proxecto de orzamentos para 2022, unhas contas enfocadas á recuperación económica na fase final da pandemia". *Xunta de Galicia*. Arquivado dende o orixinal o 18 de outubro de 2021. Consultado o 2021-10-18.
6. ↑  Cedrón, María; García Calvo, Lorena (19 de febreiro de 2024). "Este es el nuevo Parlamento de Galicia, diputado a diputado". *lavozdegalicia.es* (en castelán). Consultado o 21 de febreiro de 2024.
Os **pijaos** (tamén coñecidos como *piajaos*, *pixaos* ou *pinaos*) son un pobo indíxena que habita no departamento de Tolima, en Colombia. Na era precolombiana poboaron a Cordilleira dos Andes entre os nevados de Huila, de Quindío e de Tolima; no alto val do río Magdalena e no Valle del Cauca. Os pijaos non chegaron a formar un estado centralizado, manténdose como pobos federados.

Mapa das civilizacións precolombianas. Os panches e os **pijaos** están agrupados como Tolima.

Lingua
------

*Artigo principal**:* Lingua pijao.
A lingua pijao está moi mal documentada, e só se coñece un feixe de palabras. A lingua está extinta dende a década de 1950. Gran parte da información sobre ela procede de frei Pedro Simón e outros cronistas españois e de "listas de vocabulario" recollidas en 1943 no concello de Ortega por Alicia e Gerardo Reichel-Dolmatoff, así como por Roberto Pineda Giraldo e Milcíades Chaves. Segundo Simón, os panches falaban a mesma lingua que os pijaos.

A lingua pijao foi incluída dentro da familia lingüística caribe por Paul Rivet, porén, o exame do escaso vocabulario coñecido permite rexeitar que a lingua dos pijaos fora caribe. A evidencia lingüística non permite até o momento estabelecer parentescos filoxenéticos, pois é insuficiente. A lingua pijao permanece sen clasificar ou é caracterizada como lingua illada.

Notas
-----

1. ↑  DANE (ed.). "Población indígena de Colombia. Resultados del Censo Nacional de Población y Vivienda 2018" (PDF) (en castelán). Consultado o 16 de abril de 2021.
2. ↑  "Latter Day Saints" Arquivado 07 de maio de 2017 en Wayback Machine. Adherents.com
3. ↑  «Pijao», informe no sitio web *Ethnologue*. Consultado o 1 de novembro de 2010.
4. 1 2 3  Rivet, Paul (1943) "La influencia karib en Colombia"; *RIEN* 1/1: 55-93; 283-295.
5. ↑  Durbin y Seijas, 1973b
6. ↑  Rivet, Paul; & Loukotka, Cestmír. (1950) "Langues d'Amêrique du sud et des Antilles"; A. Meillet & M. Cohen (Eds.) *Les langues du monde*: 1099-1160. Paris: Champion.
7. ↑  Durbin & Seijas, 1973, pp. 47-51
8. ↑  Adolfo Constenla Umaña, 1991, páx. 62
9. ↑  Adelaar, 2004, p. 53
10. ↑  «Pijao», en Fabre, Alain (2005): *Diccionario etnolingüístico y guía bibliográfica de los pueblos indígenas sudamericanos.*]

Véxase tamén
------------

### Outros artigos

* Pobos indíxenas de Colombia

### Ligazóns externas

* Pijao Ethnologue
* Pijao en Encyclopædia Britannica

* Portal:Colombia
* Portal:Pobos indíxenas de América

|  |  |
| --- | --- |
| Control de autoridades | 
* Wd: Q2124289
* BNF: 135080440
* EBID: ID
* LCCN: sh86007096

 |
**Kenneth Dale "Taco" Cockrell**, nado en Austin (Texas) o 9 de abril de 1950, é un astronauta estadounidense que formou parte das misións STS-56, STS-69, STS-80, STS-98 e STS-111. Pasou un total de 64,52 días no espazo.

Traxectoria
-----------

Cockrell é graduado en enxeñería mecánica pola Universidade de Texas en 1972 e máster en sistemas aeronáuticos pola Universidade de Florida Oeste en 1974.

Cockrell traballou como enxeñeiro e piloto no Campo Ellington (Houston) entre novembro de 1987 e xullo de 1990. Foi instrutor e piloto de probas en avións T-38 da NASA e levou a cabo misións de mostreo e investigación a grandes alturas pilotando un avión WB-57. Tamén foi comandante da aeronave de transporte Gulfstream I.

Foi seleccionado como candidato a astronauta en xaneiro de 1990, pasando as probas e converténdose en astronauta oficialmente en xullo de 1991. Participou nas misións STS-56, STS-69, STS-80, STS-98 e STS-111, pasando un total de 64,52 días no espazo. Apartouse do servizo civil en outubro de 2014 para pasar a traballar como piloto de probas experimental.

Notas
-----

1. 1 2 3 4  Mark Wade (2019). "Cockrell, Kenneth Dale 'Taco'" (en inglés). Consultado o 18 de abril de 2019.
2. 1 2 3  NASA, ed. (xaneiro de 2018). "KENNETH D. COCKRELL (CAPTAIN, U.S. NAVY, RET.)" (PDF) (en inglés). Consultado o 18 de abril de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kenneth Cockrell Modificar a ligazón no Wikidata*** |

### Outros artigos

* STS-56
* STS-69
* STS-80
* STS-98
* STS-111

|  |  |
| --- | --- |
| Control de autoridades | 
* Wd: Q513131
* WikiTree: Cockrell-522

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Paul England** nado en Melbourne o 28 de marzo de 1929 e finado na mesma cidade o 17 de xuño de 2014 foi un piloto australiano.

Traxectoria
-----------

Traballou para a empresa Repco e pilotou o seu propio motor Holden 138 gris, motor Ausca de competición que usaba unha carrozaría de fibra de vidro baseada no Maserati A6GCS. O AUSCA tamén gañou o Trofeo Tom Sulman no Amaroo Park en 1980 co novo propietario e piloto Bruce Polain que restaurou o coche coa axuda de Dave Mawer.

England disputou unha única carreira de Gran Premio de Fórmula Un, o Gran Premio de Alemaña de 1957, nun Cooper T41-Climax de Fórmula 2. Retirouse da carreira debido a unha falla co distribuidor. Logo do seu regreso de Europa, England gañou tres Australian Hillclimb Championships, en 1970, 1973 e 1974.

Logo de retirarse das carreiras, England posuía unha compañía de enxeñería xeral chamada Paul England & Staff en Essendon (Victoria, Australia). Paul England & Staff é dirixido pola súa filla máis vella, Lisa Mary Coulton e o seu marido Steven Coulton. Paul tiña nove netos.

Na década de 1970, a compañía de England construíu motores Ford de 1.6 litros para motos que se coñecían comunmente como motores England.

  

### Resultados completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1957 | Ridgeway Managements | Cooper T41 (F2) | Climax 1.5l 4 en liña | ARX | MON | 500 | FRA | GBR | ALERet | PES | ITA | NC | 0 |

Notas
-----

1. ↑  "Tributes". *Herald Sun*. 18 de xuño de 2014. Consultado o 25 de xuño de 2014.
2. ↑  Small, Steve (1994). *The Guinness Complete Grand Prix Who's Who*. Guinness. p. 127. ISBN 0851127029.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Paul England*** |

### Ligazóns externas

* Profile at grandprix.com

|  |  |
| --- | --- |
| Control de autoridades | 
* Wd: Q172527
* DriverDB: paul-england
* RacingReference: Paul\_England

 |
**Reinhold Ewald**, nado en Mönchengladbach, Alemaña, o 18 de decembro de 1956, é un astronauta alemán retirado que formou parte das misións Soiuz TM-24 Soiuz TM-25. Pasou un total de 19,69 días no espazo.

Traxectoria
-----------

Ewald graduouse en Física pola Universidade de Colonia en 1977, e é máster en física experimental 1983. Doutorouse en Física en 1986 e ten un grao menor en fisioloxía humana.

Ewald traballou como investigador na Universidade de Colonia de 1983 a 1987. En 1987 pasou a formar parte do Centro Aeroespacial Alemán, participando en varios proxectos. En 1990 uniuse ao corpo nacional de astronautas de Alemaña, sendo substituto da misión Mir '92. Formou parte do equipo de apoio da misión Spacelab-D2, durante a STS-55, en 1993. Formou parte das misións Soiuz TM-25, na que viaxou á Estación Espacial Mir, e Soiuz TM-24, na que volveu da mesma. Uniuse ao corpo europeo de astronautas en febreiro de 1999. Finalmente retirouse da ESA en setembro de 2018.

Notas
-----

1. 1 2 3  Mark Wade (2019). "Ewald, Reinhold" (en inglés). Consultado o 21 de marzo de 2020.
2. 1 2 3  ESA, ed. (2020). "Reinhold Ewald" (en inglés). Consultado o 21 de marzo de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reinhold Ewald Modificar a ligazón no Wikidata*** |

### Outros artigos

* Soiuz TM-24
* Soiuz TM-25

|  |  |
| --- | --- |
| Control de autoridades | 
* Wd: Q215140
* WorldCat
* VIAF: 171588224
* GND: 1012441687
* ISNI: 0000000120608345

 |
**Liza Lapira**, nada en Nova York o 3 de decembro de 1981 é unha actriz norteamericana.

Traxectoria
-----------

Liza Lapira naceu no barrio de Queens de pais filipinos. En Nova York actuou na escena teatral en obras como *Ao voso gusto*, *The School for Wives*, *Odisea*, e na obra de Alexandra Cunningham *No. 11 Blue and White*. No ano 2004 trasladouse aos Ángeles e o seu primeiro papel relevante foi na serie de televisión *Huff*, de Showtime, que tivo a súa estrea o 7 de novembro de 2004 e que se mantivo dúas tempadas. Lapira apareceu en series tan recoñecidas como *Grey's Anatomy* (2006), *Monk* (2007) *Dexter* (2008) ou *ER* (2008). No filme *21* de 2008 deu vida a unha das protagonistas, Kianna e tivo un papel relevante en *Fast & Furious* en 2009. Na serie *NCIS* entre 2006 e 2008 apareceu en 12 episodios como a axente Michelle Lee e en *Dollhouse* (2009/10) deu vida á neurocientífica Yvy. Tamén tivo papeis habituais en *Traffic Light* (2011), *Don't Trust the B---- in Apartment 23* (2012/13), *Battle Creek* (2015), *Cooper Barrett's Guide to Surviving Life* (2016), *9JKL* (2017/18) e *Unbelievable* (2018).

Notas
-----

1. 1 2  "Liza Lapira". *tv.com*. Arquivado dende o orixinal o 08 de agosto de 2020. Consultado o 08 de agosto de 2020.
2. ↑  "Liza Lapira finds her spotlight". *Philippine Daily Inquirer*. 8 de novembro de 2013.

|  |  |
| --- | --- |
| Control de autoridades | 
* Wd: Q287596
* WorldCat
* VIAF: 232664002
* Allmovie: p321630
* AlloCiné: 113649
* GND: 1021242608
* IMDb: nm0487594
* ISNI: 0000000448905407
* LCCN: no2014008185
* MusicBrainz: ID
* Synchronkartei: 12641
* TMDb: 51998
* TVcom: liza-lapira

 |
**Valentino Mazzola**, nado en Cassano d'Adda (Milán) o 26 de xaneiro de 1919 e finado en Superga o 4 de maio de 1949, foi un futbolista italiano. Era o capitán do Torino e como os seus compañeiros de equipo, morreu no Desastre aéreo de Superga. Foi internacional coa selección italiana.

Xuventude
---------

Á idade de dez anos, Mazzola salvou a vida de Andrea Bonomi, que máis tarde sería defensa do A.C. Milán, rescatándoo dun río no que estivo a piques de afogar.

O primeiro equipo no que xogou foi o da fábrica de Alfa Romeo en Milán, onde el traballaba antes da segunda guerra mundial. No ano 1939, Mazzola foi chamado a filas, ficando na cidade de Venecia por un tempo. Alí comezou a xogar no Venezia.

Carreira
--------

A carreira de Mazzola comeza no Venezia, conseguindo no campionato de Copa en 1941 e un terceiro posto na liga ao ano seguinte.

O 5 de abril de 1942 debuta coa selección italiana anotando un gol. Pouco despois marchará ao Torino.

Co seu novo club gañou a liga de 1943. En 1946 repetiron éxito cunha vantaxe de 13 puntos sobre o segundo clasificado, o Inter de Milán. Ao ano seguinte tamén se alzaron co título esta vez sacándolle 10 puntos á Juventus. En 1948 non só gañaron a liga de novo, con 16 puntos de vantaxe ao Milan, senón que o club lle deu á selección 10 dos 11 titulares que xogaron contra Hungría. Mazzola xogou 12 encontros con Italia.

Na tempada 1948-49, o Torino gañou o seu último título ata 1976.

En total Mazzola anotou 109 goles entre o Venezia e o Torino en 8 anos.

Familia
-------

O seu primeiro fillo, Sandro Mazzola naceu o 8 de novembro de 1942 xusto ao chegar a Turín. Tamén chegaría a ser un grandísimo xogador tanto do Inter de Milán como da selección italiana.

Desastre
--------

Mazzola e o resto dos seus compañeiros do equipo volvían de xogar un encontro en Lisboa cando, a causa do mal tempo, o avión onde viaxaban estrelouse na localidade italiana de Superga. Non sobreviviu ninguén, e o equipo do Torino pasou a ter un só xogador, o único que non foi a Portugal.

Citas
-----

**Sobre Mazzola**

* "El é a metade do equipo. A outra metade somos o resto de nós." (Mario Rigamonti).

|  |  |
| --- | --- |
| Control de autoridades | 
* Wd: Q350789
* WorldCat
* VIAF: 78109264
* DBI: ID
* FAST: 433022
* ISNI: 0000000034552277
* LCCN: n99033624
* Treccani: valentino-mazzola
* EUfootballInfo: 13376
* FIFA: 354241
* FootballDatabase: 41532
* NFT: 20652
* Transfermarkt: 291722
* Worldfootball: valentino-mazzola

 |
**Darijo Srna** [ˈdaːriɔ ˈsrna], nado en Metković o 1 de abril de 1982, é un futbolista croata que na actualidade xoga para o equipo ucraíno do Shakhtar Donetsk.

Pode ocupar calquera posición da banda dereita e é un auténtico especialista nos lanzamento de falta, amais dun bo centrador.

Clubs
-----

Srna comeza a súa carreira no Hajduk Split. As súas boas actuacións co cadro croata fixo que os olladores do Shakhtar Donetsk se fixaran nel, e así no ano 2003 é transferido xunta un dos seus compañeiros de equipo, o porteiro Stipe Pletikosa.

Na actualidade,[*cando?*] dous clubs, o SL Benfica e o Liverpool FC andan tentando contratar a Srna, mais até o de agora no hai nada asinado.

Selección
---------

Srna participou en dúas grandes competicións coa selección croata.

Na Eurocopa de Portugal no 2004 xogou dous encontros. O equipo balcánica non puido pasar da primeira rolda.

No Mundial 2006 en Alemaña, foi titular nos tres encontros que disputou o equipo. No encontro decisivo contra a Australia anotou un magnífico tanto dun lanzamento de falta dende 32 metros. Malia este gol o encontro rematou cun empate a dous, e Croacia non foi quen de pasar de rolda.

En setembro de 2006 foi expulsado xunta os seus compañeiros Bosko Balaban e Ivica Olic, da concentración que estaba a face-la selección para preparar o encontro de clasificación para a Eurocopa 2008 contra a Rusia. A causa foi unha saída nocturna a unha discoteca na que se viron implicados nuha liorta.

Despois dun tempo o adestrador xa volta contar con el para a selección nacional.

Familia
-------

Srna ten ascendencia bosníaca por parte do pai, que ademais foi porteiro na súa xuventude.

Véxase tamén
------------

### Ligazóns externas

* Datos en JadranSport.org (Inglés)
* Croatian trio expelled from squad (Inglés)

|  |  |
| --- | --- |
| Control de autoridades | 
* Wd: Q184269
* IMDb: nm2319650
* Munzinger: 01000008267
* As: 12912
* BDFutbol: 20737
* EUfootballInfo: 19880
* FIFA: 210704
* FootballDatabase: 3122
* L'Équipe: 55000000000000000000020443
* NFT: 1733
* SoccerBase: 26729
* Soccerway: 366
* Thefinalball: 5956
* Transfermarkt: 14942
* UEFA: 48893
* Worldfootball: darijo-srna

 |
*Para outros artigos sobre persoas co mesmo apelido, véxase a páxina de homónimos **Sutherland***

**Alyssa Sutherland**, nada o 23 de setembro de 1982 en Brisbane é unha actriz e modelo australiana.

Traxectoria
-----------

### Coma modelo

Comezou a súa carreira coma modelo en 1997 na revista para adolescentes de Australia, *Girlfriend*, asinando tamén un contrato con *Vogue Australia*. Levou a cabo unha intensa campaña publicitaria, sendo a imaxe de Bulgari, Ralph Lauren, Garnier, Calvin Klein, Chanel, John Frieda, Kerastase, Hugo Boss e Abercrombie & Fitch.

Co tempo ademais da súa participación en Vogue, tanto en Australia coma en Alemaña, Italia, Grecia ou USA, tivo aparicións en *Elle*, *Marie-Claire*, *Harper's Bazaar*, *Glamour Italy*, *I.D.*, *Wallpaper\** e *The Face and Scene*

### Coma actriz

O seu primeiro papel no cinema foi en *The Devil Wears Prada* (*O demo vístese de Prada*), seguido de *Day on Fire*, *Don't look up* e a serie de televisión *New Amsterdam*. O seu papel máis coñecido ata o momento foi a súa participación na serie Vikings a finais da primeira tempada, coma a princesa Aslaug.

Filmografía
-----------

| Ano | Título | Papel | Notas |
| --- | --- | --- | --- |
| 2006 | *The Devil Wears Prada* | Clacker |  |
| 2006 | *Day on Fire* | Claire |  |
| 2008 | *New Amsterdam* | Alice | Televisión |
| 2008 | *Huge* | Izzy | Televisión |
| 2011 | *Law and Order: Special Victims Unit* | Kate | Televisión |
| 2012 | *Arbitrage* | A recepcionista de Jeffrey's |  |
| 2013 | *The Fortune Theory* | Delilah Heinz |  |
| 2013 | *Vikings* | Aslaug | Televisión |

Véxase tamén
------------

### Ligazóns externas

* 

* Alyssa Sutherland na IMDb *(en inglés)*.

|  |  |
| --- | --- |
| Control de autoridades | 
* Wd: Q4738779
* WorldCat
* VIAF: 13146332972318732638
* AlloCiné: 168151
* CineRessources: 248129
* FMD: alyssa\_sutherland
* IMDb: nm1451415
* LCCN: no2016050180
* TMDb: 220620

 |

---

|  |  |
| --- | --- |
| Este artigo tan só é un bosquexo |  *Este artigo sobre cine é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**William McNeill**, nado en Bellshill o 2 de marzo de 1940, foi un futbolista escocés.

Foi un dos Lisbon Lions, é dicir, un dos compoñentes daquel selecto grupo de xogadores que lograron gaña-la Copa de Europa no 1967 pró Celtic FC. Coñecíaselle tamén nos seus tempos de futboleiro coma **Cesar** polo feito de que era un dos pouquiños xogadores que daquela posuían un coche de seu, lembrando desta maneira ó actor César Romero que facía a fuxida no seu coche no filme orixinal de Ocean's Eleven.

Este defensa central chegou ó Celtic sendo ben mozo dende un equipo de xuvenís chamado Blantyre Victoria no 1957 para quedar no conxunto católico de por sempre coma xogador ata o seu retiro en 1975 e chegando a ser considerado o capitán máis importante do club en toda a súa historia. Fixo 830 aparicións pró equipo de Celtic Park acadando 35 goles e gañouse 29 internacionalidades pola Selección escocesa de fútbol logrando 3 tantos.

Este xogador difícil de canear prós seus rivais, por mor dos seus 1.85 metros e arredor de 90 quilogramos, tamén foi adestrador. Comezou a súa carreira polos banquiños no Clyde F.C. no 1977 para no mesmo ano ir parar ó Aberdeen F.C. antes de volver á súa casa para servir ó Celtic dende 1978. Tras cinco tempadas en Glasgow foi probar sorte en 1983 a Inglaterra primeiro co Manchester City F.C. e despois co Aston Villa F.C. pero sen demasiado bo pé no seu derradeiro ano ó descender ámbolos dous equipos de categoría na mesma tempada (1986-1987). Volta novamente ó Celtic para comezar a dirixi-lo club no ano do seu centenario e tras catro anos futbolísticos dimite. Púxolle punto derradeiro á súa carreira de adestrador no Hibernian mais xa coma un adestrador interino.

Para rematar habería que salientar que foi premiado coa Orde do Imperio Británico grazas a todo o que este futboleiro supuxo pró Celtic mais tamén pró fútbol británico e co galardón de Futbolista escocés do ano segundo a Asociación de Xornalistas do Fútbol Escocés en 1965.

|  |  |
| --- | --- |
| Control de autoridades | 
* Wd: Q526300
* WorldCat
* VIAF: 48273316
* FAST: 203365
* ISNI: 0000000082267008
* LCCN: n87111208
* ODNB: 90000380908
* WikiTree: McNeil-2336
* EUfootballInfo: 13621
* FootballDatabase: 37357
* NFT: 20315
* SoccerBase: 5294
* Transfermarkt: 244807
* UEFA: 37335

 |
|  |  |
| --- | --- |
|  | A Galipedia ten un portal sobre: ***Fórmula 1*** |

**Patrick Gaillard**, nado en París o 12 de febreiro de 1952, é un expiloto de carreiras francés. Participou en 5 Grandes Premios do Mundial de Fórmula 1, debutando o 1 de xullo de 1979. Non logrou puntos de campionato.

Traxectoria
-----------

Logo de realizar un bo traballo na Fórmula Renault e na Fórmula 3, Gaillard mudouse para a Fórmula 2 en 1979, o mesmo ano que pilotou para  Ensign na Fórmula 1. O Ensign N179 non era un bo coche e Gaillard tivo dificultades en varias ocasións, e non puido clasificarse tres veces de cinco intentos, antes de ser despedido en favor de Marc Surer.

En 1980 Gaillard regresou a Ensign para o Gran Premio de España de 1980 e terminou nun sexto lugar de pago de puntos, o último dos seis coches que terminaron a carreira, cinco voltas por detrás. Con todo, o resultado non contou porque esta carreira foi posteriormente eliminada do campionato debido á guerra FISA-FOCA (o organismo deportivo da F1 contra os fabricantes da F1), facendo que o único punto de Gaillard fose anulado.

Posteriormente pilotou na Fórmula 2, CanAm, e automóbiles deportivos, incluíndo as 24 Horas de Le Mans antes de retirarse. Máis tarde converteuse en instrutor de carreiras.

### Resultados completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1979 | Team Ensign | Ensign N179 | Cosworth V8 | ARX | BRA | RSA | USW | ESP | BEL | MON | FRANSC | GBR13 | ALENSC | AUTRet | NEDNSC | ITA | CAN | USA | NC | 0 |

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Patrick Gaillard*** |

### Ligazóns externas

* Profile at www.grandprix.com

|  |  |
| --- | --- |
| Control de autoridades | 
* Wd: Q172204
* WorldCat
* VIAF: 1584154688469348380000
* LCCN: no2018175971
* eWRC: 45931

 |
***Mondariz*** foi unha revista editada en Madrid entre 1915 e 1922.

Historia e características
--------------------------

Subtitulada *Revista mensual*, apareceu o 1 de maio de 1915. Fundada por Enrique Peinador Vela, e concibida como suplemento de *La Temporada en Mondariz*. Ao non poder cumprir esta periodicidade, máis adiante modificouse o subtítulo por *Revista ilustrada*. Contaba con abundantes ilustracións, colaboracións referidas á medicina hidrolóxica, literarias e divulgativas do contorno natural, monumental, antropolóxico e cultural galego. Inseriu unha Galería de galegos ilustres e unha Galería de galegas célebres, Efemérides galegas, textos de creación literaria, tanto en prosa como en verso, algúns en galego. Entre os seus colaboradores literarios figuraron Rosalía de Castro, Wenceslao Fernández Flórez, Emilio Castelar, Alfredo Vicenti, Basilio Álvarez, Manuel Murguía, Ramón Cabanillas, Francisco Camba, Prudencio Canitrot e Aurelio Ribalta.

A partir do número 38, do 20 de marzo de 1920, editou un suplemento titulado "La hoja hidrológica", dirixido por Hipólito Rodríguez-Pinilla. A partir de 2006 apareceu Foro de Encuentros de Mondariz, considerado como continuación ou segunda época desta publicación.

Véxase tamén
------------

### Bibliografía

* "Mondariz". *Enciclopedia Galega Universal*. Ir Indo. 1999-2002. ISBN 84-7680-288-9.
* "Mondariz". *Gran Enciclopedia Galega Silverio Cañada* (DVD). El Progreso. 2005. ISBN 84-87804-88-8.

### Outros artigos

* Lista de publicacións impresas da provincia de Pontevedra

|  |  |
| --- | --- |
| Control de autoridades | 
* Wd: Q61379058
* Galiciana: 577349
* OIDBNE: 0004970011
* ISSN: 1886-7251

 |
***Vinte***, tamén ***Vinte na Praza***, é unha revista dixital galega lanzada o 11 de decembro de 2018. Está dirixida a un consumo totalmente dixital, cunha gran presenza de contidos multimedia.

Características
---------------

María Yáñez, directora de *Vinte*.
Nos seus artigos trátanse diversos temas de sociedade, cultura e tendencias e algunhas das súas seccións son *Fai o que eu che diga*, un consultorio en vídeo de Lucía Aldao, Iria Pinheiro e María Lado ou *Vinte en...*, reportaxes sobre a vida de personaxes concretas da cultura galega. 
Edítase dentro da plataforma do xornal *Praza Pública*, replicando o seu modelo de financiamento mediante achegas regulares de socios e publicidade.

Notas
-----

1. ↑  María Yáñez (10/12/2018). "Carta da redacción: Cara á Galicia dos anos 20". Consultado o 16/12/2018.
2. ↑  "Praza inicia a súa nova etapa co redeseño do xornal e a benvida a VINTE". Consultado o 16/12/2018.

Véxase tamén
------------

### Outros artigos

* *Praza.gal*
* *Disque Cool*
* *Coralia*
**Souleymane 'Dudu' Doukara**, nado en Meudon, Francia, o 29 de setembro de 1991, é un futbolista francés, nacionalizado senegalés. Xoga de dianteiro e o seu actual equipo é o Leeds United da Football League Championship de Inglaterra.

Traxectoria
-----------

Comezou a súa carreira profesional na tempada 2008-2009, xogando para Rovigo Calcio na Lega Pro Seconda Divisione. Facendo o seu debut no primeiro equipo aos 16 anos de idade, xogou 7 partidos esa tempada, sen anotar goles. O seu club participou na tempada 2009-10 na Serie D, e Doukara tivo a súa primeira oportunidade de xogar como titular sempre; ao final do campionato logrou 36 aparicións.

Na tempada 2011-2012, Doukara foi transferido ao U.S. Vibonese Calcio, co que xogou 37 dos 42 partidos de liga, convertendo 13 goles.

Despois de impresionar aos cazatalentos da cuarta división italiana, Doukara asinou oficialmente co Catania da Serie A. Fixo o seu debut na Serie A o 16 de setembro de 2012, cando entrou como substituto de Alejandro Gómez contra a Fiorentina na derrota por 2-0 tras os goles de Luca Toni e Stevan Jovetic. Na súa tempada inaugural na máxima categoría, fixo 12 aparicións.

Na tempada 2013-2014, é cedido ao S.S. Juve Stabia da Serie B. Xogou en 20 ocasións e marcou 6 goles.

O 11 de xullo de 2014 foi confirmado polo propietario do Leeds United, Massimo Cellino, que Doukara xogaría en calidade de préstamo durante toda a tempada 2014-2015, coa opción de asinar un acordo permanente.

Selección nacional
------------------

O 5 de abril de 2014 decidiu xogar coa selección de fútbol do Senegal, debido a que os seus dous pais son dese país.

Clubs
-----

| Club | País | Ano |
| --- | --- | --- |
| Rovigo | Italia | 2008 - 2011 |
| Vibonese | Italia | 2011 - 2012 |
| Catania | Italia | 2012 - presente |
| Juve Stabia (préstamo) | Italia | 2013 - 2014 |
| Leeds United (préstamo) | Inglaterra | 2014 - |

Notas
-----

1. ↑  «Aic.football.it profile»
2. ↑  "Fiorentina 2 - 0 Catania". Football Italia.
3. ↑  "Leeds United President Massimo Cellino on new signings, McCormack, Elland Road & buying a bus". BBC Sport. Arquivado dende o orixinal o 14 de xullo de 2014. Consultado o 30 de decembro de 2016.
4. ↑  "EXCLUSIVE INTERVIEW WITH SOULEYMANE DOUKARA: CHÂTILLON JUVE STABIA". Calcio Mio. Arquivado dende o orixinal o 04 de marzo de 2016. Consultado o 08 de xaneiro de 2022.

Véxase tamén
------------

### Ligazóns externas

* Tuttocalciatori.net profile
* Calcio Catania profile

|  |  |
| --- | --- |
| Control de autoridades | 
* Wd: Q304677
* As: 20874
* FootballDatabase: 165732
* NFT: 85100
* SoccerBase: 66830
* Soccerway: 204682
* Transfermarkt: 171336
* Worldfootball: souleymane-doukara

 |
O **Gloster Javelin** é un avión interceptor bimotor todo-tempo que serviu coa Royal Air Force británica desde mediados da década de 1950 ata finais dos 60. É un avión de á delta de cola en T deseñado para operacións nocturnas e todo-tempo e foi o último deseño de avión en levar o nome de Gloster. Introducido en 1956 tras un longo período de desenvovemento, o avión recibiu varias actualizacións durante a produción para distintos sistemas como motores, radar ou armas, como a posibilidade de equipar o mísil aire-aire de Havilland Firestreak.

A raíz dunhas probas comparativas có futuro Sea Vixen, o Javelin foi escollido para substituír os cazas nocturnos Venom e Meteor en servizo nos escuadróns todo-tempo da RAF. O prototipo voou o 26 de novembro do 1951, pero era un avión demasiado innovador e os primeiros aparellos de serie non puideron ser entregados ata febreiro do 1956. As variantes sucesivas introducían un radar e uns motores novos, así como, no FAW.Mk 7, mísiles Firestreak. Cara aos anos 60, o Javelin foi retirado do Mando de Caza no 1964, da RAF Germany no 1966 e do Extremo Oriente en abril do 1968, sendo declarado obsoleto.

Especificacións
---------------

**Tipo**: Interceptador todotempo bipraza Gloster Javelin FAW.Mk 9.

**Construtor**: Gloster Aircraft Company

**Ano**: 1951

**Principal usuario**: Royal Air Force

**Envergadura**: 15,84 m.

**Lonxitude**: 17,29 m.

**Altura**: 4,88 m.

**Área alar**: 86 m².

**Peso baleiro**: 10.886 Kg.

**Peso cargado**: 14.325 Kg.

**Planta motriz**: 2 Bristol Siddeley Sapphire de 8.300 libras de pulo unitario.

**Armamento**: 2 canóns Aden de 30 mm a proa e 4 AAM Firestreak en soportes subalares.

**Velocidade máxima**: 620 millas/h

**Alcance operacional**: 930 millas

|  |  |
| --- | --- |
| Control de autoridades | 
* Wd: Q836770
* LCCN: sh85069798

 |